Lidt flere jomfruhummer i uge 25 - Fiskeri Tidende
Igen sker der en lille stigning i anbefalingerne for jomfruhummerrationerne. Danmarks Fiskeriforenings forretningsudvalg har netop besluttet, at rationerne stiger en lille smule i uge 25. Dog ikke for fartøjer under 12 meter.
OBS! Det er stadig yderst vigtigt at have for øje, at det er kvalitet, der sælger. En høj og fin kvalitet er nemmest at afsætte på markedet. Det anbefales igen, at man er opmærksom på, at markedet forventes at have vanskeligt ved at aftage store landinger en dag af flere dage gamle hummere.
Rationer fra mandag 15. juni kl. 00.01 til søndag 21. juni kl. 23.59 er:
Fartøjer under 12 m
700 kg store jomfruhummere
200 kg små jomfruhummere
Fartøjer over 12 m og under 19 m
1200 kg store jomfruhummere
Fartøjer over 19 m
1600 kg store jomfruhummere
480 kg små jomfruhummere
Anbefalinger kommer på baggrund af en indstilling fra jomfruhummerudvalget. Baggrunden for anbefalingen om at øge rationerne er, at efterspørgslen er steget lidt og forventes at kunne stige ganske langsomt den næste tid under forudsætning af, at markederne nærmere sig en ny normal situation efter corona.
Rationerne gælder for alle, og det er fortsat op til fiskerne selv at planlægge og udføre fiskeriet.
Jomfruhummerudvalget træder sammen igen 18. juni 2020 for at komme med en indstilling til Danmarks Fiskeriforening om fiskeriet i uge 26.